als_Latn dik_Latn sag_Latn
Superaksion i Strukturave të Specializuara të Drejtorisë së Përgjithshme të Doganave në Kakavijë, Qafë Botë dhe Shkodër
Mëngjesin e sotëm nga struktura të specializuara të Drejtorisë së Përgjithshme të Doganave e bë parandalimi dhe goditja e tre rasteve të kontrabandës në tre pika Doganore .
1- Operacioni i parë u finalizua në Degën Doganore Kakavijë ku u bllokua një sasi e konsiderueshme Çizme grash, këpucë dhe konfeksione. Këto mallra po kontrabandoheshin nga Greqia në drejtim të Shqipërisë me autobusin me targa AA 578 CK, me drejtues mjeti A. T. dhe M. S. Vlera e detyrimit doganor shkon ne 20 mijë Euro.
2- Operacioni i dytë u finalizua në Degën Doganore Qafë Botë, ku Shtetasi A. Q. me automjetin e tij tip kamion, me targa AA 663 FR, tentonte të kontrabandonte 1000 dyzina luge ose 12000 copë, mbulesa divani 74 copë, perde 1069 copë ose 3207 metër linear, mbulesa tavoline 604 copë, shalle 410 copë, konfeksione 281 copë. Vlera e shmangies doganore ishte rreth 35 mijë Euro.
3- Operacioni i tretë u finalizua në Doganën Shkodër, ku shtetasi V. T. me automjetin me targa SH 9022 C, po përpiqej të fshihte pa deklaruar një sasi të konsiderueshme mallrash industriale dhe konfeksione. Mallrat e sekuestruara nga kontrolli i bërë ishin: 56 palë atlete, 170 kg rroba të reja, 20 palë shapka, 10 çanta, 68 metër katror perde, 2 panele diellore bashkë me bolier, 5 copë friteza, 3 gurë fresibël, 7 piastra flokësh, 32 copë llamba ekonomike, 1 trapan me bateri, 2 copë sharra elektrike. U sekuestruan gjithashtu edhe 3 frigoriferë. Shmangia e detyrimit doganor është 92.665 lekë, ndërsa gjoba për t’u paguar nga subjekti në total është 555.990 lekë.
Drejtoria e Përgjithshme e Doganave bën me dije opinionin publik se lufta ndaj kontrabandës dhe evazionit fiskal do të vazhdojë në të gjithë Shqipërinë nga ana e autoriteteve doganore.
Drejtoria e Përgjithshme e Doganave
Tiranë 30 Tetor 2014
als_Latn als_Latn als_Latn als_Latn als_Latn als_Latn als_Latn als_Latn